LidanRubinov/Halacha-QA huggingface dataset:
שאלה: צצביעת שיער לגברים: האם מותר לגברים לצבוע שיער? אם היום זו נורמה לבנים, האם יש עדיין בעיה של "לא ילבש"?
תשובה: במקורה של ההלכה, אסורה צביעת שיער משום איסור "לא ילבש גבר כלי אשה" וכך כותב הרמב"ם: (הלכות עבודת כוכבים פרק יב הלכה י): "המלקט שערות לבנות מתוך השחורות מראשו או מזקנו משילקט שערה אחת לוקה מפני שעדה עדי אשה, וכן אם צבע שערו שחור משיצבע שיער לבנה אחת לוקה". ע"פ הרמב"ם זהו איסור מן התורה, ברם הראב"ד על המקום מעיר שזהו איסור דרבנן וכן דעת רוב הראשונים. הנפקות בין השיטות הינה במקום צער. ח לא גזרו גזירותיהם במקום צער ולכן אם חומרת האיסור מדרבנן יש מקום להתיר במקום צער וכן התיר הרב יוסף שאול נתנזון (לבוב - 1808-1875) בשו"ת שואל ומשיב ח"א סימן רי, וזו לשונו: ".הנה שאלתו דמר הוא באיש צעיר לימים שאירע לו מקרה שנתלבן השערות של חצי זקנו בצד אחד והוא ירא וחרד לדבר ד.אם מותר לו לצבוע השערות לבנות שיהיו שחורות מחמת שיש לו בזיון וצער בין בני אדם ואם אינו עובר בזה משום לא ילבש גבר? לדינא כיון דברוב הפוסקים נראה שאינו רק איסור מדרבנן.ע"כ מי שרוצה לסמוך על רוב הפוסקים שהם רובא דמינכרא דלא ס"ל כרמב"ם וא"כ אינו רק איסור מדרבנן ויוכל לסמוך בזה". טעם נוסף להתיר הוא במקום בו מוכח שלא מדובר ברצון של גבר לנהוג מנהגי אשה (דבר המוגדר בתורה כמעשה "תועבה"), כי אם לצורך תועלת מעשית. בשו"ת שרידי אש (הרב יחיאל יעקב ויינברג זצ"ל) מתיר מטעם זה וזו לשונו: " שבמקום שאינו מתכוין לשם יפוי מותר לאיש להתלבש בבגדי אשה, כגון שרוצה להנצל מצינה. ולפי זה אין לנו לאסור צביעת שער הזקן במקום שאינו מכווין לקישוט ורק עושה כן לשם תועלת מעשית,.הסיכום היוצא מכל האמור לעיל, שלכל השיטות יש להתיר ציבוע השערות אם אינו מתכוין ליפוי כי אם לתועלת מעשית.דמותר לצבוע שערו במקום שגורם לו הלובן הפסד או ביוש, שהיסוד של האיסור ומהותו הוא להתקשט בתכשיטי אשה, וכל שאינו עושה לתכשיט, אין כאן איסור. " טעם נוסף אותו מביא השרידי אש הוא הנורמה החברתית אשר השתנתה וכיום גם גברים צובעים את שערם: "ועל הטעמים הנ"ל יש להוסיף גם טעם להיתרא, שכן האנשים בזמנינו נוהגים כן." עם זאת, מסיים השרידי אש במילים "והמחמיר תבוא עליו ברכת הגה"ק ". למסקנה: אם הדבר מביא לך צער רב, יש מקום להקל בצביעת השיער ויש על מי לסמוך בדבר. רונן (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק -
שאלה: ממסירת נפש: יש לי בן בגיל 12 ואנחנו עושים עבודה על סרן רועי קליין. מתוך הלימוד על גבורתו ומסירת נפשו בשביל להציל את החילים שהיו איתו בקרב הגענו לנושא קשה זה של מסירת הנפש. רצינו לבקש האם תוכל לומר לנו מה אומרת ההלכה בענין זה? מהיכן למדים זאת? (המקור ) האם גם במקרה של נפש תחת נפש? (זאת אומרת הצלת אדם אחד תחת נפשי?
תשובה: לך מבלי להפחית מאומץ ליבו רועי קליין עשה את חובתו כמו שצריך לעשות כל חייל ירא שמים בצה"ל. לא ניתן ללמוד ממנו כלל לסוגית נפש תחת נפש כיון שבמלחמה החשבונות שונים. הקב"ה מצווה בתורה על עם ישראל להלחם (עמלק, כיבוש הארץ ושאר מלחמות מצווה) ובמלחמה ברור שיהרגו אנשים וימסרו את נפשם באופן כזה. גם במלחמת רשות (מלחמה משיקולים כלכליים ושיקולי כבוד לעם ישראל - כמפורש בגמרא במסכת ברכות) אדם מוסר נפשו למען אחרים. הרמבם בהלכות  מלכים ומלחמותיהם  מדגיש בפירוש שכל היוצא למלחמה אסור לו לחשוב לא על אשתו ולא על ילדיו אלא לדעת שהוא מקדש את ה, ואם חלילה חשב הלוחם על משפחתו - הוא אשם בגרימת מות חבריו. גבורתו של רועי קליין היא בחייו כולם למען עם ישראל וארץ ישראל במגמה של קידוש שם שמים. מותו הוא שולי במסכת חייו וחבל שמעסקים בו כל כך ובהצלחה דוד לוי 098987548
שאלה: ששבת: בשבת קורח (21.6.14 למינינם) אני עתיד לשהות ב LONYEARBYEN שבקצה הצפוני של נורווגיה. למיטב ידחיתי במועד האמור ובשבת האמורה אין במקום לא שקיעה ולא לזריחה ולא צאת כוכבים. מתי עלי לקבוע לעצמי את כניסת השבת ובעיקר את צאת השבת.
תשובה: וברכת ד  אנו מכריעים שיש יום ולילה גם כשאין שקיעה וזריחה, אלא כל 24 שעות הוא יממה. לפי זה יש יום ולילה גם בקייץ ובחורף שבנורווגיה. בנורווגיה יש מנהג שבקיץ שבת היא מחצות לילה עד חצות לילה, ובחורף מחצות יום לחצות יום. על כן תתעניין לפני צאתך בבית חב"ד באזור והם יגידו לך את המנהג. על כן לא כדאי לשנות ממנהג המקום. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בבחירת ישיבה: אני בשיעור ה כעת והשתחררתי לפני חודשיים. אני מתלבט האם להמשיך בישיבה הקודמת שלי שבה כולם מכירים אותי ואני אותם, אך חסרים לי שם כמה דברים חשובים.או לע ב ור לישיבה הנתפסת כיותר רצינית ובעלת אווירה לימודית גבוהה יותר אך שם לא מכירים אותי ואת יכולותיי וההתאקלמות לא פשוטה.וגםבה ישננן כמה חחסרונות.רציתי לשאול מהם המרכיבים החשובים ביותר בישיבה ועליהם כדאי להשקיע ולהסתגל לקשיים הנלווים?? מראש!
תשובה: שאלה חשובה שאלת, ואכן מתייחסים ח להתלבטות זו וקובעים ש"אין אדם לומד תורה אלא במקום שליבו חפץ" כלומר הדגש המרכזי הינו על החפץ וההתעוררות ללמוד כמה שיותר תורה במקום זה, ולכן גם אם בתחילה יהיו קשיי הסתגלות במקום החדש, אם לבך חפץ להגדיל תורה במקום החדש, נראה שעליך ללכת בכיוון הזה. בהצלחה אברהם קריספין רב קהילה בישוב אדם
שאלה: חחייך קודמים לחיי חבריך: האם יש מלה בתרומת איברים שמסכנת את חיי התורם ויכולה להציל אדם אחר או שמשום החשש שהתורם ימות יש כאן בעיה שגם אם החולה ינצל "חייך קודמים לחיי חברך"או באותה מידה אם אדם קופץ לכביש על מנת להציל ילד קטן הוא בעצם עושה משהו לא נכון כי חייו קודמים לחיי הילד?באילו מקרים יש עניין לסכן את חייך למען האחר?
תשובה: לך הכלל הזה אומר שלא ניתן לחייב אותך לעשות זאת אבל מותר לך לסכן את חייך למען האחר. כמו כן יש להתחשב באחוזי הסיכון מול אחוזי הסיכוי כגון מי שאינו יודע לשחות ומסתכן למען השחיין הטובע הרי הוא טיפש גמור. מי שרץ לכביש בו מכוניות נוסעות לאט להציל ילד קטן שהנהגים אינם רואים אותו - בודאי מצווה ואולי הוא אפילו חייב לעשות זאת. כמו כן דיני מלחמה הם שונים ושם כל הכללים הללו אחרים. כיון שכל מלחמה, והקב"ה מצווה אותנו להלחם, היא סיכון האחד למען עם ישראל. דוד לוי
שאלה: זזכויות יוצרים: לכבוד הרבנים אני צייר ומוכר את יצירותיי בעצמי ובחנויות. להפתעתי מצאתי אתר דתי המוכר את אחת מיצירותיי לאחר שמחק את חתימתי מהיצירה. האם מותר לתבוע אותו בבית משפט או רק בדין תורה?
תשובה: וברכת ד  אם אפשר ללכת לדין תורה עדיף, אולם אם הנתבע לא יסכים לבוא (אני מעריך שכך יהיה), אפשר ללכת לבית משפט רגיל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ככמה שאלות: לרב שרלו, (ניסיתי לשלוח אליך באתרים כיפה ומורשת, אבל כנראה הייתה איזו שהיא שגיאה או טעות שלי. אני כותב זאת רק למקרה שהשאלות שם יגיעו אליך איכשהו, שתדע להתעלם. אני כבר שולח את השאלה כאן). אני סוג של בעל תשובה טירון. יש לי כמה שאלת בנושאים שונים: 1. הייתה תקופה בחיי שחקרתי אודות שתי השיטות הכלכליות-חברתיות העיקריות - קפיטליזם וסוציאליזם. קראתי מהמקורות (קרל מרקס וכו ) וגם עמדות מימינו. ועם כל ההשוואות והדעות לכאן ולכאן, אינני יודע - מה התורה אומרת על כל זה? האם המקורות מדריכים אותנו או רומזים לנו על האופן שבו עלינו לנהל את כלכלת המדינה והחברה? אם מחר העולם הדתי לוקח את המושכות ומנהיג את המדינה - האם יש לנו אמירה מהבחינה הזו? 2. האם אפשר ללמוד תניא עם בחורה (שאני יוצא איתה) לבד (שנינו שומרי נגיעה)? 3. אני מכיר (עדיין ברמה מצומצמת יחסית) את שיטת הבחינות של הרב ברויאר. התחלתי ללמוד אותה קצת. בתחילת ההכרות שלי עם השיטה נפגשתי במאמר ביקורת על השיטה מאת אלחנן שילה: "התגלות אלהית בטקסט אנושי". אני שואל במידה ואתה מכיר את המאמר (אינני מבקש שתקרא בשבילי): האם יש התייחסות להנ"ל? (בכל זאת, לא מדובר בחוקר מהאוניברסיטה שבא להתנגח מתוך אג נדה, אלא מישהו "משלנו", אני מניח מתוך כוונות טובות, מתוך כוונה לברר ולשדרג). 4. בזמן האחרון מאוד מעניין אותי חזון המרכבה של יחזקאל - לנסות להבין אולי קצת, ממש על הקצה, מה היה שם? משמעויות של הדמויות שם. ומתישהו אני שואל את עצמי גם האם יש בכלל טעם לחקור, או שאולי החזון הזה היא נבואה המולבשת ע"י עולמו הפנימי של יחזקאל (כמו מתוך חלום)? ובכלל בנבואות "תיאטרליות" המשלבות סמלים - עד כמה יש מקום לקחת בחשבון גם את האישיות של הנביא? על הסבלנות
תשובה: ברוך הבא. א. קפיטליזם או סוציאליזם:.בנושא זה נכתבו בשנים האחרונות מאמרים רבים, המושכים למעשה לכל הכיוונים האפשריים   למן הטיעון כי כלל אין התורה מתערבת בשאלת המדיניות הכלכלית הגלובלית, אלא מותירה את הבחירה בשיטה הראויה לחברה עצמה, ורק מחייבת לעמוד במצוותיה, דרך התפיסה המסורתית יותר שהתורה היא סוציאליסטית, ועד לקריאה מכוונת יותר דווקא לקוטב ההפוך. אני מציע לך ככניסה לנושא לקרוא את המאמר הבא: ב. למה שלא יהיה אפשר ללמוד עם בחורה שאתה יוצא איתה תניא? ג. משנתו של הרב ברויאר זצ"ל היא פורצת דרך. ככזו היא זוכה לאין ספור דיונים, ביניהם ביקורת על כך שהיא לא פותרת את כל הבעיות, שיש בו סתירות פנימיות וכדו. זה טבעו של דיון. המאמר שהפנית אליו הוא מאמר "מרים להנחתה" כדי לשלול את משנת הרב ברויאר ולהראות כי רק משנת השל היא הנכונה והראויה והיחידה. מאמרים כאלה הם חשודים מלכתחילה, אך גם קריאה במאמר עצמו מגלה דבר מה. אם תקרא את הטיעונים שיש במאמר נגד הרב בויאר הם בעיקר טיעונים שהרב ברויאר לא ענה לכל השאלות שיש על המקרא. זה אפוא לא מאמר ביקורת על תורת הבחינות של הרב ברויאר, אלא טענה כי כיוון שיש טענות מדעיות אחרות נגד המקרא, או על בעיות סגנוניות בנבואה   צריך לענות גם להן. זה נכון, אולם משקל הביקורת על תורת התעודות עצמה הוא קטן ביותר. ד. חזון הסמלים של יחזקאל במובן הקבלי אינו ידוע לי, וזו לא האות שלי בתורה. אולם אני מציע כי תקרא את החזון (גם בפרק א וגם בפרק י) ותשאל את עצמך מה אתה כן מבין מתוך מה שכתוב. נראה לי כי תגלה אוצרות רבים.
שאלה: ההתאבדות: ילדה חילוניה בת 15 שהתאבדה, יש לה חלק לעולם הבא? כי הרי היא לא הייתה אמורה לדעת שזה אסור בכלל והיא לא אשמה בדרך שההורים שלה חינכו אותה. ואם לא, אם אני עושה דברים לעילוי נשמתה יהיה לה?.
תשובה: לשואל: כבר נהגו בזמן הזה שלא למנוע מהשולחים יד בנפשם את כל מה שנהוג לעשות לנפטר והטעם לכך הוא שניתן להניח שהמעשה היה בעקבות חולי נפשי. הרב אריה שטרן ראש מכון הלכה ברורה
שאלה: בבבקשה אשמח לקבל עזרה.: אפשר בבקשה לקבל הסבר על רש"י דברי רש"י- כיוון שנוסע דגל יהודה נכנסו אהרון ובניו ופרקו את הפרוכת וכסו בה את הארון.ובני גרשון ובני מררי פורקין המשכן וטוענין אותו בעגלות ונוסעים והארון וכלי הקודש של משא בני קהת עומדים מכוסין ןנתונין על המוטות עד שנסע דגל מחנה ראובן ואח"כ ונסעו הקהתים שאלותיי הם: 1.האם דגל מחנה יהודה היה נוסע ורק אח"כ הצטרפו אליו בשלבים השבטים האחרים?האם לא כולם נסעו ביחד? 2.האם אהרון ובניו כיסו רק את הארון או את כל הכלים?אם כן מדוע מצויין שכיסו רק את הארון? 3.למה השבטים לא נסעו ביחד?לפי רש"י מבינים כי לא כל השבטים נסעו וחנו באותו זמן למה? 4.מדוע הלווים לא נסעו ראשונים הרי הם קדושים? 5.מדוע נסעו בני גרשון ומררי לפני בני קהת?
תשובה: ראשית יש לציין שישנם לפחות 4 שיטות כיצד נסעו השבטים. יש את הדעה שנסעו כתיבה. ויש את הדעה שנסעו כקורה. ובתוך הדעה שנסעו כקורה ישנם 3 אפשרויות כיצד נסעו בדיוק: א. שיטת הלבוש. ב. שיטת המהר"ל בגור אריה. ג. שיטת שפתי חכמים. (עיין בציורים שבסוף חומש במדבר של הוצאת בלום). לגבי שאלותיך: 1. דגל מחנה יהודה היה מתחיל את המסע ומיד אח"כ השבטים האחרים. כמובן שכולם נסעו יחד, אך המסע התקדם בשלבים. 2. אהרון ובניו כיסו את הארון ונשאו אותו. את שאר הכלים שבט קהת נשא. 3. כולם נסעו יחד באופן מדורג, שבט יהודה התקדם ובמקביל פרקו את המשכן והתקדמו אחריו. 4. אף ששבט לוי הוא הנבחר. אין זה אומר שהוא צריך להיות ראשון. גם המלך לא הולך ראשון, יש לו שומרים לפניו ומאחוריו. 5. בני קהת נסעו באמצע משום כבוד השלחן והארון שיהיה באמצע מוקף מכל הכיוונים. רבה,
שאלה: טטהרת המשפחה: אני נשואה חודש ולבעלי נורא קשה עם טהרת המשפחה ועם זה שהוא לא יכול לנגוע בי, ( אין לו בעייה עם זה שלא יהיו יחזי אישות) אבל הנגיעה מאוד מפריעה לו. כך שנוצר מצב שאנחנו שבועיים ה בזוגיות ואין מריבות ושבועיים הוא מסתובב סהרורי בבית ודבר זה גורם למריבות. ניסיתי לשכנע אותו שילך לרב כדי שיסביר לו את חשיבות הדבר אבל הוא אינו מוכן. מה אוכל לעשות בכי שהמצב ישתפר ויהיה לנו כל החודש טוב.?
תשובה: וברכת ד  הדרך שאת הצעת היא הנכונה, אבל לא תמיד חייב להיות רב אלא אפילו ת"ח שמבין בנושא הזה, או לפעמים קרוב משפחה, שיכול לספר כיצד מתנהגים במקרים כאלו. אולי שיבוא קרוב וידיד שלכם לביתכם ולהעלות את הנושא כבדרך אגב. הנושא צריך להיות נידון ומדובר, ובע"ה שילך וישתפר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ממשעמם בחיים!!: :) הרבה זמן שאני מרגישה כבר שהחיים פשוט משעממים!! הכל כ"כ שגרתי, מובן מאליו- משעמם. כל יום אני עושה את אותו הדבר- הולכת לאולפנא, לומדת למבחנים ש"ב, עוזרת בבית הולכת לפעמים לסניף או להפגש עם חברות אבל בסך הכל- כל יום הוא אותו דבר. אנשים כל הזמן אומרים ומדברים על זה שכדי להוסיף טעם וגיוון לחיים צריך להתנדב בכל מיני מקומות ולעשות דברים למען הכלל. אבל בתכלס, אז אני אתנדב פעם בשבוע- שבועיים לשעה וחצי. אז?? אז יהיו לי שעה וחצי של משהו שונה, נחמד. אבל החיים עדיין משעממים!! מה אפשר לעשות כדי שאני ארגיש שאני באמת מוסיפה טעם לחיים ולא מרגישה כל הזמן שהחיים שגרתיים מידי ושמשעמם לי כל הזמן??
תשובה: לך יישר כח על השאלה החשובה, ואנו ממש מצטערים על העיכוב הרב במענה. את מספרת על שעמום, ובאמת לא פעם החיים שוקעים לתוך  אפרוריות. יום רודף יום, ולפעמים באמת  אין שום דבר חדש. אגב, זה חלק מההתבגרות, להתרגל ל שגרת חיים  שהיא לפעמים די אפורה. (גם הורים, יכולים כל יום, להאכיל את התינוק, להחליף לו, להניק, לישון, לקום בבוקר, וכך הלאה) יחד עם זה, אפשר לחשוב על כל מיני כיוונים שיעזרו  לצבוע  את החיים ולהעשיר אותם א. התנדבות זה נכון שמדובר  רק  בשעה וחצי, אבל מלבד החשיבות הגדולה בעצם העזרה, הרי שזה יכול לתת כוחות וסיפוק הרבה מעבר לאותה שעה וחצי. זה משפיע על היום לפני, ועל היום שאחרי, ובכלל - זה יכול לשנות את כל ההסתכלות על העולם. ב. תחביב מלבד ההתנדבות, חשוב גם  להשקיע בעצמך. אולי יש תחביב שאת אוהבת לעסוק בו? כשרון שלך שתמיד הזנחת? בהחלט חשוב להשקיע גם בזה. ג. לחיות את הרגע לא פעם השעמום נובע מכך, שאנחנו לא מרוכזים במה שאנחנו עושים. אפשר ללמוד למבחנים מתוך רצון רק  לזכור ולדעת, ואפשר ללמוד מתוך רצון באמת להבין - מה המורה לימדה? מה זה חשוב לי בחיים? מה זה מלמד אותי? איזה לקח אני יכולה לקחת מזה? לעזור בבית זה נפלא - אפשר לנצל את זה לשוחח קצת עם אמא או עם האחיות, לספר על החויות שלך, לשמוע על החויות שלהם. אני בטוח שעוד יהיו ימים שתגעגעי לאותם שעות בבית.
שאלה: תתיקון חצות: כבוד הרב יש לי 2 שאלות לגבי תיקון חצות : 1) האם תיקון חצות הוא חובה? מאוד קשה לי לקיים את זה. אני כל יום קם בחמש לעבודה ובחמש וחצי אני כבר בדרך לעבודה. את התפילה אני בכלל עושה ביחיד בעבודה. אם אעשה תיקון חצות זה אומר להישאר ער עד לפחות שתיים עשרה או לקום חצי שעה מראש כשגם ככה באמצע היום אני כבר מחזיק את עצמי בכוח ער אז אם אקום לפני זה יהיה יותר גרוע. אני סטודנט עם שלושה ילדים ועובד במשרד המשפטים באבטחה במשרה מלאה ואני חייב להיות ערני הן ללימודים והן לעבודה. אם אקום לפני או אשאר ער עד מאוחר אני לא אהיה יעיל כבר מוקדם מאוד ביום. מה הרב ממליץ? 2) ביום שאני כן עושה תיקון חצות בלילה ( כמו חמישי כי בשישי אני לא עובד ) האם אני חייב לחזור על הווידוי בקריאת שמע על המיטה?
תשובה: לשואל: נראה לי שעליך יש לומר את מה שבכתוב בשולחן ערוך ש"טוב מעט בכוונה מהרבה בלא כוונה" וצריך לדעת שתיקון חצות אינו בגדר חובה גמורה ולכן לפי דבריך אינך מחויב בדבר. 2. לא חייבים בתחנון. הרב אריה שטרן ראש מכון הלכה ברורה
שאלה: ששבט דן: האם זה נכון בבקשה. שבט דן הוא מאסף, הכוונה מאסף- מלשון איסוף האבידות, הוא נבחר להיות מאסף כי הוא גדול האם יש עוד פירוש למילה מאסף?
תשובה: לך מה שכתבת הוא אחד המדרשים, ואינו בהכרח מסתדר עם כל הדעות בצורת ההליכה של השבטים. מאסף הולך אחרון ומתוך כך גם ממתין ועוזר לחלשים. להבנת הענין תציירי את צורת ההליכה של השבטים כפי שהקב"ה מצווה בתורה (במדבר פרק י) דוד לוי
שאלה: ששבט דן: האם זה נכון בבקשה. שבט דן הוא מאסף, הכוונה מאסף- מלשון איסוף האבידות, הוא נבחר להיות מאסף כי הוא גדול האם יש עוד פירוש למילה מאסף?
תשובה: המילה "מאסף" היא מלשון "סוף". אותו אחד שהולך בסוף נקרא "מאסף". הוא גם בדרך כלל גם אוסף את כל מה שנותר בדרך. לא נראה לי שהוא נבחר להיות אחרון בגלל שהוא הגדול (אם כי ייתכן שיש קשר). הגמרא אומרת שדן הוא הפחות שבשבטים אולי בגלל זה הוא היה בסוף. בהצלחה
שאלה: קקשירת מגף בשבת: הרב, יש לי מגפיים שהסגירה שלהם היא ע"י קשירת קשר כפול ברצועות עור שמלופפות על הרגל. אלו המגפיים היחידות שלי ואני נועלת אותם גם בשבת. האם מותר לי לקשור את הקשר הכפול גם בשבת? מבחינתי זהו לא קשר בר קיימא, כשם שמותר לי לקשור קשר כפול במטפחת ראש. מראש.
תשובה: באופן עקרוני אין לקשור קשר כפול בשבת כיון שהוא מתהדק ונחשב קשר של קיימא. אם אני מבין נכון מדובר ברצועות עור רחבות שגם קשר כפול לא יוצר הידוק רציני בדומה למטפחת הראש ולכן מותר ברכה והצלחה. ירון דוראני.
שאלה: קקריאת שמע שעל המיטה: 1.אם אני מתפלל קריאת שמע שעל המיטה, ואז קם באמצע הלילה וחוזר לישון, אני צריך להגיד שוב? 2.אם אמרתי קריאת שמע ולא הצלחתי להירדם, ואחרי זמן מסויים רציתי לישון שוב, האם אני צריך להגיד שוב?
תשובה: לשואל: 1. אין צורך לחזור על קריאת שמע באותו לילה. 2. כנ"ל. הרב אריה שטרן ראש מכון הלכה ברורה
שאלה: ממזון לא כשר בבית הספר: כבוד הרב היקר, בני לומד בחטיבת ביניים בחינוך הרגיל, בבית אנו שומרי מסורת בנושא מזון אנו מאוד מקפידים על כשרות, בבית ומחוצה לו מאוד חורה לבן שלי לראות תלמידים המביאים לבית הספר כריך מהבית עם נקניק וגבינה צהובה ביחד. יש בנים שאף מתפארים בעובדה שבכריך שלהם יש רחמנה ליצלן נקניק לא כשר שאלתי היא: האם קיים חוק של משרד החינוך בנושא? ידוע לי שדוכן ממכר המזון והמכונות האוטומטיות בביה"ס חייבים להיות כשרים עפ"י חוזר מנכ"ל, אך מה לגבי כריכים שמביאים מהבית? האם אנו כהורים רשאים לפעול ולעשות משהו מועיל בנדון?
תשובה: ראוי שתפנה שאלה זו להנהלת בית הספר או לדרגים היותר גבוהים. אך יתכן שהתשובה שתקבל היא שזהו אינו בית הספר דתי, ועל כן אינם מחויבים לעמוד בדרישות התורה ומצוותיה. בשורות טובות אברהם קריספין רב קהילה בישוב אדם
שאלה: ממוסר: האם מותר לעברין מין ללמד בישיבה?
תשובה: מגוף השאלה אני שומע שאת רוצה למחות כנגד עוול שנעשה במקום מסוים. אם את יודעת בוודאות שאותו אדם מסוכן או שח"ו נפגעת מאותו אדם - ראוי לפנות בהקדם למשטרה כדי להסיר מכשול, לא משנה אם אותו אדם משמש כרב או בעל משרה רמה אחרת. ואם כבר פנו בעבר למשטרה ובית המשפט הכריע שאין במעשיו פסול - אל לנו להמשיך לחשוד בכשרים. בשורות טובות אברהם קריספין רב קהילה בישוב אדם
שאלה: ססולת: איך בוררים סולת.
תשובה: מצ"ב קישור
שאלה: יייחוד עם דוד שנשוי לגויה: השאלה שלי קצת מצב מורכב.אני לא בארץ ואני אצל דוד שלי לכמה ימים הוא לצערי נשוי לגויה ויש להם תינוק האם יש איסור ייחוד?
תשובה: א. ישנו איסור ייחוד גם עם אישה גויה או גבר גוי. ב. לגבי תינוק שאינו יודע טעם ביאה הוא אינו חוצץ מפני איסור יחוד. ג. אם זוג של גויים (גבר ואישה) נמצא יחד בחדר, ורוצה אישה יהודייה להתייחד עימם יש חשש יחוד משום שאין אימת אישה גויה על בעלה הגוי. ד. אם גבר יהודי רוצה להתייחד יחד עם זוג גוי אין חשש יחוד משום שאימת אישה על בעלה אף כשהוא גוי. רבה
שאלה: ללשתות לפני התפילה: במצב שאין אונס או מחלה כלשהי - באיזה אופן מותר לשתות לפני תפלת שחרית? רק אם אין סוכר? ואם אני קם לפני עלות השחר?(כי כשיש צום אפשר אפ לאכול לפני עלות השחר)
תשובה: לך לפני עלות השחר - ניתן להקל ולשתות גם עם סוכר וגם לטעום משהו. אחרי עלות השחר - השיקול הוא הריכוז בתפילה   כל שיעזור לך להתרכז בתפילה אז מותר לך לשתות, יותר מכך אסור. זה תלוי גם במצבך וגם בכוחותיך וגם באורך התפילה ולכן התשובה בודאי שונה מתפילת חול לשבת ולראש השנה וכד  דוד לוי 098987548
שאלה: ההנחת תיפלין. דחוף!!!: מהו הזמן המוקדם ביותר, בו ניתן להניח תפילין?
תשובה: הזמן משתנה מיום ליום לפי עונות השנה. זמן הנחת תפילין היום, 23 12 (אני בכוונה משתמש בתאריך הלועזי, כי בכל השנים, זמני היום קבועים בתאריכים הלועזיים) הינו 5:54 בבוקר. יום טוב
שאלה: נניקוי עלים מחרקים: בימינו יש המון חברות של ירק שכותבות על האריזה "גוש קטיף" או "נקי מחרקים למהדרין". אלו חברות או כשרויות נחשבות ל"גוש קטיף" באמת?. וכיצד יש לנקות אותם? כיצד יש לנקות ירק שאינו "גוש קטיף"?
תשובה: מצ"ב קישור להנחיות מהמעבדה בנושא
שאלה: בבדיקת מזון: שאלתי בעבר איך ניתן לבדוק חומוס.שלחו לי תמונה ולא הבנתי ממנה מה לעשות.שאלתי היא שוב- איך ניתן לבדוק חומוס? האם אני צריך לפתוח אחד אחד ולראות שאין תולעים?או מספיק להשרות במים וזהו?כנ"ל גם לגבי שעועים ועדשים וכד.
תשובה: 1.להשרות 12 שעות במים-או עד שהקליפה החיצונית נהית שקופה 2. צריך לבדוק את שני צדדי החומוס. ולכן מניחים 5-6 גרגרים על גבי היד ומסתכלים עליהם. (כאן תשתמש בתמונות כדי לראות מהי נגיעות ומה לא) 3.לסגור את היד השניה על גבי היד עם החומוס ולהפוך אותן. 4. לפתוח את היד כדי לבדוק את הצד השני של הגרגרים.
שאלה: ששמירת שעות בין בשר לחלב: שמי שירן וב"ה התחתנתי לפני כחודשיים. בעלי שומר 3 שעות בין בשר לחלב כיוון שכך נוהגת אמו ואביה. כל משפחתו, למעט אביו ששומר 6 שעות שומרים 3. האם גם אני יכולה לשמוע כך 3 שעות? (עד היום שמרתי 6) על פניו אני אמורה לנהוג כבעלי העניין הוא שאביו נוהג לשמור 6. ורק שאר המשפחה 3 שעות. מה ניתן לעשות?
תשובה: וברכת ד  נהגי כמנהג אישך. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: עעוף בכשרות הרבנות לכשרות ארצית: קניתי כרעיים עוף של חברת"עוף עוז שיווק בע"מ" על החבילה כתוב: "כשר למהדרין בהשגחת הרבנות לכשרות ארצית" ובצד כתוב "עוז והדר יצרנית העופות הגדולה בישראל" - אני לא מכיר את החברה ולא את הכשרות אשמח לחוות דעתכם בעניין.
תשובה: תמיד תוכל לעיין ברשימת המומלצים שלנו ולראות שהיא מופיע מצ"ב קישור
שאלה: ננישואין: ערב טוב, הייתי רוצה לדעת אם אני ובן זוגי יכולים להתחתן יש תאריך פנוי והוא 29-30.4.2014 אבל אמרו לנו שאם החתן ספרדי והכלה אשכנזייה אין אפשרות להתחתן ולא יחתנו אותנו. אשמח אם תוכלו לעזור לנו אנו ממש מבולבלים.
תשובה: וברכת ד  מזל טוב, יהי רצון שביתכם המוקם יהיה מלא שמחה ואורה. מכיוון שהתאריך הנ"ל הוא בספירת העומר (ל ניסן), זה תלוי במנהגים רבים. באופן כללי לא מתחתנים בארץ ישראל בין פסח לל"ג בעומר. אבל יש קהילות שהקלו להתחתן עד א  אייר. ולכן תלוי בקהילות החתן והכלה והרב המחתן (או רב היישוב). צריך לגשת לרבנות המקומית בה אתם רוצים להתחתן ולהרשם לנישואין, והם ידריכו אתכם. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ככשרות כיורים: אני ובעלי זכינו ב"ה להתחתן לפני ארבעה חודשים וכשעברנו לדירה שלנו חילקנו את שני הכיורים שלנו לחלבי ובשרי רק שלא בדקנו קודם מה הייתה החלוקה של הזוג הקודם שגר בדירה וגם לא הכשרנו אותם. האם אנחנו צריכים להכשיר את הכיורים? ואם כן, כיצד? האם כל הכלים שלנו ששמנו בכיורים ושטפנו אותם שם גם במים חמים עכשיו לא כשרים?
תשובה: במידה וידוע לכם על כלי רותח (שהיה בו חלב או בשר) שניתן בכיור והיה חיבור של נוזל בינו לבין הכיור, מספק יש להכשיר את הכלי ע"י עירוי מים רותחים עליו. הכשרת הכיורים: על ידי עירוי מים רותחים על הכיור, ולאחר מכן אתם יכולים לבחור בעצמכם, מה יהיה חלבי ובשרי. בשורות טובות אברהם קריספין רב קהילה בישוב אדם
שאלה: בבחירת מדרשה: אני בת 19 אחרי שנה של שירות לאומי. בשנת שירות הרגשתי ירידה ברמת הדתיות שלי ובאמונה. אחרי התלבטויות רבות החלטתי שאני רוצה ללכת למדרשה ( לא לכל השבוע אלא ליום אחד או לחצי שבוע - רק כדי להתחזק קצת ולבנות את האישיות שלי ). עכשיו השאלה הגדולה היא לאיזה מדרשה ללכת. אני לא ממש מבינה בכל סוגי המדרשות שיש אבל אני רוצה בגדול ללכת למדרשה עם דגש על חיזוק האמונה ובניין האישיות. אפילו על זוגיות בעז"ה לעתיד. אם המשיב מכיר מדרשה בסגנון כזה (אני גרה בדרום ככה שעד איזור ירושליים יכול להתאים) אני אשמח אם תעזרו לי. רבה מראש!!
תשובה: איני מכירך ועל כן אינני יכול להמליץ על מדרשה המתאימה לך. עייני בקישור הבא, תחפשי כמה מדרשות שקרובות למקום מגורך ותיסעי לשם, תשמעי את הרבנים ותבחרי בעצמך. בהצלחה.
שאלה: אאזכרה והכנסת ספר תורה: 1. אנחנו כותבים ספר תורה לעילוי נשמת אבינו. בין ההקדשות שאימי רוצה לכתוב על הצלחות של הספר, יהיה " להצלחת הבנים. וכל יוצאי חלציהם ". אמרו לנו שלא כדאי לכתוב את המילה " להצלחת. " מאחר ואם חלילה אחד הילדים ימות טרם זמנו, יהיה צורך לפרק ולהחליף את הצלחות של הספר תורה בעלות גבוהה. השאלה האם המילה " לזכות." יכולה להחליף את המילה " להצלחת " או שיש לרב הצעה למילה אחרת ( אין מקום ליותר מזה )? 2. אימי רוצה לעשות את הכנסת הספר תורה ביום האזכרה הראשון של אבי. לבצע את האזכרה בצהריים, ואחרי צאת הכוכבים לעשות את התהלוכה של הכנסת הספר תורה. לנו הילדים קצת לא " מתחבר" עניין האזכרה ומיד בסמוך לה החגיגות למרות שאנחנו מבינים את אימי - מדובר על עניין לוגיסטי וכלכלי לא פשוט לפצל את שני האירועים הללו. הייתי מעוניין לשמוע את דעתו של הרב גם בעניין הזה.
תשובה: א. ניתן לכתוב גם "להצלחת" משום שגם אם ח"ו יקרה מקרה רע, יהיה הס"ת להצלחת נשמתו בעולם הבא. אבל אין עיכוב לכתוב לזכות. ב. אכן לא קיימת סתירה בין שני האירועים, להיפך מטרת הס"ת להנציח את זכרו, ולזכות את נשמתו במעלה. אולי כדי שהחיבור יהיה ברור, ניתן לשלב דברי תורה לזכרו לאחר הכנסת הספר תורה. יהי זכרו ברוך! בשורות טובות אברהם קריספין רב קהילה בישוב אדם
שאלה: עענידת טבעת נישואין: ברצוני לבדוק היכן הכי מקובל לענוד טבעת נישואין? הדעות רבות, אבל חשוב לי לדעת מבחינת הלכה או מנהג היכן הכי טוב לענוד? מיום החתונה ענדתי את הטבעת בקמיצה של יד ימין (במחשבה שהנישואין יהיו תמיד על דרך הימין) ולפני כשבוע (כשלושה חודשים לאחר החתונה) פגשתי מישהי והיא "הלחיצה" אותי כי מבחינת הקבלה יש לענוד את הטבעת באצבע הקמיצה של יד שמאל (בפרוש שיד ימין זו יד של הדינים ושמאל עדיפה.) אני ממש חלוקה וקראתי הרבה דעות ורוצה לדעת מבחינה הלכתית ו או קבלה מה עדיף? כרגע העברתי את הטבעת נישואין ואירוסין לצד שמאל, אודה לתשובתכם בהקדם. :)
תשובה: וברכת ד  תמיד עדיף על יד ימין. אין זה דין ואפילו לא מנהג. אם נוח לך יותר שמאל אין מניעה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ללהעתיק מספר דברי תורה: האם מותר להעתיק מספר שרשום בו כל הזכויות שמורות דברי תורה? ואם כן לפי מה שנראה לי בהגיון פשוט אז על מה הזכויות שמורות? הרי אלו דברי תורה.
תשובה: "כל הזכויות שמורות" לרווח כלכלי מדברי התורה האלה. להעתיק לצורך "דבר תורה" על שולחן שבת, או בין קבלת שבת לערבית- מותר. אך להדפסה בעלון שגובים עבורו כסף (גם אם רק מהמפרסמים)- אין להשתמש במה שהגה וכתב אותו יהודי.
שאלה: עעוף הנגב: האם כשרות המפעל נכללת ברשימות שלכם?
תשובה: ניתן להסתכל ישירות ברשימות
שאלה: ההטבלת כלים: הורי רכשו סכו"ם בתפזורת ברשת "הום סנטר". הסכו"ם מתוצרת חברת "מכסף". האם יש צורך להטביל את הסכו"ם מתוצרת זו?
תשובה: אני מצרף לך מתוך מאמרו של הרב יצחק דביר בנושא. מצ"ב קישור למאמר המלא בעבר הלא רחוק, חלק מן הכלים שנמכרו בארץ אכן יוצרו בידי חברות ישראליות שהיו בבעלות יהודית, וידוע היה לכול שאין צורך לטבול כלים אלו. דוגמאות בולטות לכך הן חברות נודעות של ייצור כלי מתכת, כמו סירי  סולתם  או סכו"ם של חברת  מכסף. כיום, המצב שונה בתכלית. תעשיית הכלים עברה למדינות זרות, הכלים מיוצרים בחו"ל ומיובאים לארץ תחת מותגים בעלי שם ישראלי, ומותגים אלו חרוטים על כלים שיוצרו בידי גויים. מי שרוכש כלי אוכל בצורה פרטית אינו רואה כלל את הכיתוב המופיע על הקרטון, המיידע את הרוכשים (היבואנים או הסיטונאים) שיש לטבול את הכלים הללו. לאור שינויים אלו, חלה כיום חובת טבילה על כל כלי הבישול וכלי האוכל שאנו רוכשיםב1.